open-index/open-wikipedia-markdown huggingface dataset:
Jouko Elevaara

**Jouko Olavi ”Jokkeri” Elevaara** (s. 13. huhtikuuta 1943 Merikarvia) on suomalainen viihdealan yrittäjä ja vaikuttaja sekä entinen yleisurheiluvalmentaja. Koulutukseltaan hän on liikunnanohjaaja. Elevaara on työskennellyt myös urheilutoimittajana.

## Viihdeala
Elevaara omisti Merikarvialla toimineen Merikievari-viihdekeskuksen, joka oli aikanaan yksi Suomen suosituimpia tanssipaikkoja. Hän myi Merkievarin vuonna 2012 ja keskittyi pyörittämään Kauhajoen Aronkeidasta sekä paikkakunnan kesälavaa Kasinoa. Elevaaralla on ollut lisäksi useita tanssilavoja eri puolilla maata. Parhaimmillaan hän pyöritti samanaikaisesti yhtätoista tanssipaikkaa. Ensimmäiset huvitilaisuutensa Elevaara järjesti 1960-luvulla Posiolla varainhankintakeinona paikalliselle urheiluseuralle.

1990-luvulla Elevaara järjesti vuosittaista Jokkerin löytö -iskelmälaulukilpailua. Hän julkaisi myös *[[Viihdesanomat]]*-nimistä lehteä, jossa julkaistiin niin sanottua Jokkerin listaa. Siinä Elevaara määritteli säännöllisesti suomalaisten artistien kulloisenkin arvon viihdemaailmassa. Lista herätti usein ärtymystä taiteilijoiden keskuudessa.  Elevaara on esiintynyt usein julkisuudessa suomalaiseen tanssimusiikkiin ja lavatanssikulttuuriin liittyvissä aiheissa.

## Yleisurheilu
Elevaara aloitti yleisurheiluvalmennuksen 1960- ja 1970-lukujen vaihteessa toimiessaan Posion Pyrinnön toiminnanjohtajana. Hänen aikanaan Pyrintö nousi Kalevan malja -pisteillä laskettuna maan toiseksi parhaaksi yleisurheiluseuraksi. Parhaana vuotena Elevaaran valmennettavat voittivat yli 40 SM-kultaa kaikki ikäluokat mukaan lukien. Posiolta hän muutti vuonna 1973 siirtyen valmentajaksi ja toiminnanjohtajaksi Saarijärven Pullistukseen. Elevaaran tunnetuimpia valmennettavia olivat kestävyysjuoksijat Kaarlo Maaninka ja Martti Vainio sekä seiväshyppääjä Kimmo Pallonen. Maaninka sijoittui Elevaaran valmentamana pronssille 5 000 metrin ja hopealle 10 000 metrin matkoilla Moskovan olympialaisissa vuonna 1980. Uskoon tultuaan Maaninka paljasti käyttäneensä veritankkausta ennen kisoja.

Jouko Elevaara on julkaissut yhden juoksuvalmennusoppaan. 1980-luvulla hän kehitti hiihtäjille tarkoitetun Jokkerin ventti -nimellä tunnetuksi tulleen kuntopiirin, joka on vielä nykyäänkin suosittu harjoite kestävyys- ja kuntourheilijoiden keskuudessa. 

Omalla urheilu-urallaan Elevaara hyppäsi vuonna 1973 Posion Pyrintöä edustaessaan vielä vuoden 2014 lopussa voimassa olleen pituushypyn Lapin piirin ennätyksen 730.

## Toimittajana
Vuosina 1978–1982 Elevaara työskenteli *[[Pohjalainen|Vaasa-lehden]]* urheilutoimittajana nimimerkillä ”Jokkeri”. Hän oli toiminut jo Posiolla työskennellässään *[[Lapin Kansa]]n* ja *[[Koillissanomat|Koillissanomien]]* avustajana, ja jatkoi urheiluseurojen lehtien tekemistä myös Saarijärvellä ja Lahdessa.

Elevaara on työskennellyt kolumnistina ja bloggaajana myös *[[Satakunnan Kansa]]lle*.

## Teokset
*

## Lähteet
### Viitteet
Mr. Belgia

**Mr. Belgia** oli kehonrakennuskilpailu vuosina 1947–1983. Tapahtumassa oli myös erilliset kisat pituuksien mukaan vuodesta 1952 lähtien ja nuorten kisat vuotta aikaisemmin. Jean Ladeuze voitti kolmesti kokonaiskilpailun, joka on kisojen ennätys.

## Kilpailutulokset

### Voittojen määrä henkilöittäin

## Lähteet
Alfredo Pezzana

**Alfredo Pezzana** (31. maaliskuuta 1893 Castelrosso di Chivasso – 7. toukokuuta 1986 Torino) oli italialainen miekkailija. Hän kilpaili vuoden 1936 kesäolympialaisissa Berliinissä ja voitti kultaa kalvan joukkuekilpailussa.

## Lähteet
Magnoliakasvit

**Magnoliakasvit** (*Magnoliaceae*) on heimotason kasvitaksoni.

Magnoliakasveihin kuuluvien sukujen lukumäärä vaihtelee lähteen mukaan ja on kahden ja kahdentoista väliltä. Lajeja on 227, joista vähintään yli puolet, enintään lähes kaikki on magnolioiden suvussa. Heimon lajit ovat puita tai pensaita, joiden kukat ovat kaksineuvoisia ja suuria. Magnoliakasveja kasvaa luontaisesti Amerikan mantereella ja Itä-Aasiassa. Viljeltyinä koristekasveina niitä on muuallakin maailmassa.

## Suvut
* tulppaanipuut (*Liriodendron*) – kaksi lajia
* magnoliat (*Magnolia*) – 225–360 lajia 

## Lähteet
Mykola Plavjuk

**Mykola Vasylovytš Plavjuk** (; 5. kesäkuuta 1925 Rusów, Puola (nyk. Rusiv, Ukraina) – 10. maaliskuuta 2012 Hamilton, Ontario, Kanada) oli Ukrainan pakolaishallituksen neljäs ja viimeinen presidentti. Hän oli tehtävässä joulukuusta 1989 alkaen 22. elokuuta 1992 saakka, jolloin hän luovutti seremoniallisesti tehtävän ja valtion symbolit juuri valitulle Ukrainan presidentille Leonid Kravtšukille Verh’ovna Radassa tämän virkaanastumisseremoniassa.

## Lähteet
This Is Gene Austin

**This Is Gene Austin** on ko. yhdysvaltalaisen iskelmälaulajan monofoninen kokoelma-albumi vuodelta 1972. Levytykset ovat vuosilta 1927–1931, 1934 ja 1953.

Levy-yhtiö on newyorkilainen RCA Records, levymerkki Victor ja luettelotunnus VPM-6056.

Masteroinnin on uudistanut Don Miller.

Levykansion tekstistä osan on laatinut Gene Austinin kummipoika, Epic Recordsin artisti David Houston, joka kertoo esiintyneensä mm. Hank Snown kanssa. Toinen kirjoittaja on televisiotuottaja Paul Henning. Häneltä on lainattu tekstiä Gene Austinin muistotilaisuuden puheesta 29. tammikuuta 1972. Henning kertoo olleensa Missourin osavaltiossa sijaitsevan kotikaupunkinsa Independencen Gene Austin Fan Clubin perustajajäseniä yhdessä tulevan Yhdysvaltain presidentin Trumanin kanssa. Muistopuhe on arkistoitu Yhdysvaltain kongressin kirjastoon korttiin numero 72-750085.

LP-levyt on prässätty RCA Corporationin tuolloin uudella menetelmällä nimeltään Dynaflex, ja yhtiön mukaan vinyylilevystä on saatu entistä ohuempi, tasalaatuisempi ja pitkäikäisempi.

## Kappaleet

; Sivu 1

# My Blue Heaven (Whiting – Donaldson) 14.9.1927 – 3:32
# Ain't Misbehavin' (Razaf – Waller – Brooks) 30.7.1929 – 3:03
# Ain't She Sweet? (Yellen – Ager) 15.3.1927 – 2:34
# Carolina Moon (Davis – Burke) 10.12.1928 – 2:56

”Ain’t She Sweet?” ja ”Carolina Moon” ovat orkesterikappaleita. Jälkimmäisellä saksofonisoolon soittaa Andy Sannella.

; Sivu 2

# Medley: 23.11.1953 – 4:05
:: How Come You Do Me Like You Do (Austin – Bergere)
:: One Sweet Letter from You (Brown – Clare – Warren)
:: I Can't Give You Anything but Love (Fields – McHugh)
: 2. After You've Gone (Creamer – Layton) 28.1.1930 – 2:18
: 3. St. James Infirmary (Gambler's Blues) (Primrose) 28.1.1930 – 2:46
: 4. I've Got a Feeling I'm Falling (Rose – Link – Waller) 26.6.1929 – 2:50

; Sivu 3

# Ramona (Gilbert – Wayne) 2.4.1928 – 2:53
# Medley: 23.11.1953 – 4:05
:: Lonesome Road (Austin – Shilkret)
:: Someday Sweetheart (J. Spikes – B. Spikes)
:: Who (Harbach – Hammerstein II – Kern)
:3. Please Don't Talk About Me When I'm Gone (Clare – Stept) 5.2.1931 – 2:19
:4. When Your Lover Has Gone (Swan) 5.2.1931 – 2:14

; Sivu 4

# My Melancholy Baby (Burnett – Norton – Watson) 14.9.1927 – 3:23
# All I Do Is Dream of You (Freed – Brown) 6.6.1934 – 2:48
# St. Louis Blues (Handy) 6.6.1928 – 3:24
# If I Could Be with You (One Hour Tonight) (Creamer – Johnson) 4.9.1930 – 2:28

## Lähteet

* 2LP *This Is Gene Austin* (RCA Victor VMP-6056) 1972
HMS Cobra

**HMS Cobra** oli Britannian kuninkaallisen laivaston 1899 vesille laskettu torpedovenehävittäjä, jonka laivasto lunasti itselleen vuonna 1900.

## Valmistus
Armstrong Whitworth valmisti aluksen ilman tilausta telakkanumerolla 674 tarjoten sen kuitenkin 12. joulukuuta 1899 Amiraliteetin lunastettavaksi. Alus laskettiin vesille 28. kesäkuuta 1899. Laivasto lunasti 8. toukokuuta 1900 aluksen 70&nbsp;000 punnalla vuosien 1900-1901 laivasto-ohjelman täydennyksenä. Alus valmistui 1901.

## Palvelus
*Cobra* ura päättyi perän katkettua 18. syyskuuta 1901 lähellä Cromeria. Alukselta pelastui kaksitoista henkeä ja kaikkiaan 44 laivaston ja 23 valmistajan edustajaa sai turmassa surmansa. Pääosa surmansa saaneista siviileistä oli Parsons Marinen turbiinimoottoria testaamassa olleita.

## Lähteet
*
*
*
*
*

### Viitteet
HMS Spiteful (1899)

**HMS Spiteful** oli Britannian kuninkaallisen laivaston Spiteful-luokan torpedovenehävittäjä.

## Valmistus

Köli laskettiin 12. tammikuuta 1898 Palmers Shipbuilding and Iron Companyn telakalla Jarrowissa telakkanumerolla 734. Alus laskettiin vesille 11. tammikuuta 1899 ja valmistui helmikuussa 1900.

## Palvelus
*Spiteful* palveli koko uransa Britteinsaarilla. Alus myytiin 14. syyskuuta 1920 romutettavaksi Hayesille Portlandiin.

## Lähteet
*
*
*
*

### Viitteet
HMS Peterel (1899)

**HMS Peterel** oli Britannian kuninkaallisen laivaston Spiteful-luokan torpedovenehävittäjä.

## Valmistus
Köli laskettiin 29. heinäkuuta 1898 Palmers Shipbuilding and Iron Companyn telakalla Jarrowissa telakkanumerolla 745. Alus laskettiin vesille 30. maaliskuuta 1899 ja valmistui heinäkuussa 1900.

## Palvelus
*Peterel* palveli koko uransa Britteinsaarilla. Alus myytiin 30. elokuuta 1919 romutettavaksi T. R. Salesille.

## Lähteet
*
*
*
*

### Viitteet
HMS Myrmidon (1900)

**HMS Myrmidon** oli Britannian kuninkaallisen laivaston Myrmidon-luokan torpedovenehävittäjä.

## Valmistus

Alus tilattiin huhtikuussa 1899 Palmers Shipbuilding and Iron Companyltä Jarrowista, missä köli laskettiin 23. lokakuuta 1899 telakkanumerolla 751. Alus laskettiin vesille 26. toukokuuta 1900 ja valmistui toukokuussa 1901.

## Palvelus
Vuonna 1901 alus siirrettiin Välimerelle, mistä se palasi Britteinsaarille 1905. Se palveli seuraavan vuoden Atlantin laivastossa ennen liittymistään Britteinsaarille sijoitettuihin laivueisiin. Alus upposi *SS Hambournin* törmättyä alukseen 26. maaliskuuta 1917 Englannin kanaalissa.

## Lähteet
*
*
*
*

### Viitteet
Greta Bjurström

**Greta Bjurström** (13. marraskuuta 1889 – 13. heinäkuuta 1970 Helsinki) oli suomalainen ruotsin kielellä kirjoittanut kirjailija.

## Teoksia
* *Om sommaren sköna* : lustspel i 2 akter. 1945
* *Program för Marthamöten* ; kirj. Margit von Willebrand-Hollmerus, Greta Bjurström. Finlands svenska marthaförbunds förlag, Helsingfors 1945

## Lähteet
*
HMS Syren

**HMS Syren** oli Britannian kuninkaallisen laivaston Myrmidon-luokan torpedovenehävittäjä.

## Valmistus

Amiraliteetti tilasi huhtikuussa 1899 aluksen Palmers Shipbuilding and Iron Companyltä Jarrowista, missä köli laskettiin 24. marraskuuta 1899 telakkanumerolla 752. Alus laskettiin vesille 20. joulukuuta 1900 ja valmistui helmikuussa 1902.

## Palvelus
*Syren* palveli koko uransa Britteinsaarilla, kunnes se myytiin 14. syyskuuta 1920 romutettavaksi Hayesille Porthcawliin.

## Lähteet
*
*
*
*

### Viitteet
Rut Forsblom-Sandman

**Rut Forsblom-Sandman** (6. syyskuuta 1912 Helsinki – 2. syyskuuta 1963 Lund, Ruotsi) oli suomalainen ruotsin kielellä kirjoittanut kirjailija.

Rut Forsblom-Sandman oli naimisissa insinööri Bruno Sandmanin kanssa. Lastenkirjailija Irmelin Sandman Lilius on heidän tyttärensä.

## Teoksia
Nimellä *Rut Forsblom-Sandman*:
* *Benedikta* : roman. Schildt, Helsingfors 1940
* *Benedikta och våren* : roman för unga flickor. B. Wahlströms Bokförlag, Stockholm 1941 
* *Storm över Vidarö* : roman. Förlaget Bro, Åbo 1944 (ilmestyi suomeksi nimellä *Beate-Marie*, Kansankirja, Helsinki 1947)
* *Månsilver och kattguld* ; kuvitus Henrik Tikkanen. Schildt, Helsingfors 1945
* *Händerna* : roman. Förlaget Bro, Åbo 1946 (ilmestyi suomeksi nimellä *Ihmeelliset kädet* : romaani, Aura, Turku 1947)
* *Den lata pojken som blev tagen av trollen* : sagospel i en akt. Förlags ab. Lindström & co., Helsingfors 1947
* *Unga fröken på Kristinsgård* : roman. Rabén & Sjögren, Stockholm 1948
* *Stora estraden*. Förlaget Bro, Åbo 1949
Nimellä *Rut Forsblom*:
* *Prästgårdsflickorna*. Schildt, Helsingfors 1934
* *Föräldrafritt*. Söderström, Helsingfors 1955
* *Trollet Gyllensvans : berättelse för barn* ; med tolv illustrationer av Heidi Lindgren. Wahlströms barnböcker 76. B. Wahlström, Stockholm 1955
* *Mannen som ville leva*. Schildt, Helsingfors 1956

## Lähteet
*
HMS Whiting

**HMS Whiting** oli Britannian kuninkaallisen laivaston Star-luokan torpedovenehävittäjä.

## Valmistus

Alus tilattiin 23. joulukuuta 1895 Palmers Shipbuilding and Iron Companyltä Jarrowista, missä köli laskettiin 13. huhtikuuta 1896 telakkanumerolla 711. Alus laskettiin vesille 26. elokuuta 1896 ja valmistui heinäkuussa 1897.

## Palvelus
Vuonna 1897 alus siirrettiin Kiinan asemalle, jossa se palveli aina romutettavaksi myyntiinsä saakka 27. marraskuuta 1919 Hongkongissa. Alus romutettiin lopulta Kiinassa.

## Lähteet
*
*
*
*

### Viitteet
Bullfinch-luokka

**Bullfinch-luokka** oli Britannian kuninkaallisen laivaston torpedovenehävittäjäluokka, joka muodostui kahdesta aluksesta. Alukset valmisti hullilainen Earle's Shipbuilding.

## Alukset
Amiraliteetti lähetti 5. lokakuuta 1895 tarjouspyynnön Earle's Shipbuildingille Hulliin kahdesta 30 solmun nopeuteen kykenevästä aluksesta. Luokan alukset olivat huono kauppa telakalle, joka ajautui konkurssiin ennen niiden valmistumista.

## Lähteet

*
*
*
*

### Viitteet
Leukamakrilli

**Leukamakrilli** (*Scombrolabrax heterolepis*) eli **makrilliahven**  on ahvenkaloihin kuuluva kalalaji. Sitä tavataan kaikista lämpimistä valtameristä syvistä vesistä. Leukamakrilli on **leukamakrillien** (Scombrolabracidae) heimon ainoa laji.

## Ulkonäkö
Kooltaan leukamakrilli kasvaa korkeintaan noin 30 cm pitkäksi. Ruumiinrakenteeltaan se on melko pitkulainen ja suuripäinen kala. Myös silmät ovat kookkaat. Leukamakrillilla on kaksi selkäevää, joista etummainen on piikikäs. Kalan rintaevät ovat suurikokoiset ja ulottuvat lähes peräevään asti. Makrilliahvenen suu on suuri ja hampaat pienehköt ja terävät. Leukamakrillin uimarakon seinämät ovat poikkeuksellisen paksut ja joustavat. Väriltään laji on yksivärisen tumman ruskea. 

## Levinneisyys
Leukamakrilli on laajalle levinnyt laji. Sitä tavataan trooppisista ja subtrooppisita vesistä Atlantin, Intian valtameren ja Tyynenmeren alueilta. Leukamakrilli elää syvissä vesissä tyypillisimmin 100&ndash;900 metrin syvyydessä ja sen elintavat ovat suurelta osin tuntemattomat.

## Lähteet
Saxo Bank

**Saxo Bank** on kansainvälisesti toimiva investointipankki, joka on erikoistunut online-kaupankäyntiin ja sijoittamiseen maailmanlaajuisilla finanssimarkkinoilla. Se tarjoaa yksityissijoittajille sekä yritys- ja institutionaalisille asiakkaille kaupankäyntiä valuutoilla, futuureilla, CFD-sopimuksilla, osakkeilla, ETF:llä, optioilla sekä muilla johdannaisilla online-alustojen kautta. Lisäksi Saxo Bank tarjoaa salkun- ja rahastonhoitoa.

Pankki on perustettu vuonna 1992 ja sen pääkonttori sijaitsee Kööpenhaminassa.

Suomessa investointipankilla on toimintaa Mandatum Trader -nimellä.

## Lähteet
Tiedottaja

**Tiedottaja** on viestinnän ammattilainen, joka suunnittelee ja toteuttaa organisaation viestintää. Tiedottajan päätehtävänä on kertoa organisaatiosta ja sen toiminnasta sekä omalle henkilöstölle että sidosryhmille.

Tavallisimpia tiedottajalle kuuluvia tehtäviä ovat tiedotteiden laatiminen, artikkelien kirjoittaminen, asiakas- ja henkilöstölehtien, vuosikertomusten, esitteiden ja muiden painotuotteiden toimittaminen sekä verkkoviestintä. Lisäksi tiedottajat järjestävät myös lehdistötilaisuuksia ja ovat yhteydessä tiedotusvälineisiin ja muihin sidosryhmiin.

## Koulutus
Tiedottajat ovat yleensä opiskelleet viestintää, yhteisöviestintää tai tiedotusoppia. Viestintätieteitä voi opiskella seuraavissa yliopistoissa: Helsingin yliopisto, Jyväskylän yliopisto, Lapin yliopisto, Svenska social- och kommunalhögskolan, Tampereen yliopisto, Turun yliopisto, Vaasan yliopisto ja Åbo Akademi. Myös ammattikorkeakouluissa voi opiskella viestintää ja suorittaa kulttuurialan ammattikorkeakoulututkinnon medianomi (AMK). Markkinointi-instituutissa voi suorittaa Tiedottajan tutkinnon.  Vaikka useimmilla onkin takanaan viestinnän opintoja, voi tiedottajan tehtävissä toimia hyvin monenlaisella koulutustaustalla.  

Viestintäalalla toimivien ammattinimike on Viestinnän ammattilaiset 2019 -tutkimuksen mukaan useimmiten viestinnän asiantuntija, viestinnän suunnittelija tai viestintä- tai tiedotuspäällikkö.  

## Lähteet
Elna Pelkonen

**Elna Charlotta Pelkonen** (19. huhtikuuta 1896 Impilahti – 21. tammikuuta 1969 Helsinki) oli suomalainen Karjalasta kotoisin oleva kirjailija ja runoilija. Ennen kirjailijan uraansa hän oli sairaanhoitaja.

## Elämäkerta
Pelkosen isä oli Robert Eliel Pelkonen, joka oli tehtaiden isännöitsijänä Pitkärannassa Karjalassa alueella, jonka Suomi joutui luovuttamaan Neuvostoliitolle. Hänen äitinsä Elli Gottleben oli kotoisin Salmin pogostalta. Pelkonen valmistui ylioppilaaksi Sortavalassa vuonna 1915. Ylioppilaaksi valmistumisensa jälkeen hän opiskeli sairaanhoitajaksi. Hän teki sairaanhoitajana ja kätilönä töitä Karjalassa vuosina 1929–1932 useissa paikoissa, joissa ei muuta terveydenhoitoa ollut saatavilla. Myöhemmin hän oli Joensuussa ja Kajaanissa ylihoitaja.

Sodan jälkeen hän lopetti työt sairaanhoitajana ja alkoi työt kirjailijana. Kaksi vuotta ennen kuolemaansa hän liittyi ortodoksiseen kirkkoon ja testamenttasi omaisuutensa Helsingin yliopiston ortodoksiselle laitokselle.

Pelkosen tekemän testamenttilahjoituksen pohjalle perustettiin vuonna 1971 *Elna Pelkosen rahasto*, joka tukee karjalaisen ortodoksisen kulttuuriperinteen tutkimustyötä.

## Teoksia
* *Marttatyötä Laatokan Karjalassa*. Siirtomarttojen pohjoinen piiriliitto, Pieksämäki 1958.
* *Karjalan meren äärellä: Perimätiedon valoa 1800-luvun ihmiskohtaloihin idän ja lännen rajamaissa*. Suomalaisen kirjallisuuden seura, Helsinki 1959. 2. painos Otava / Karjalaisen kulttuurin edistämissäätiö 1961
* *Runon maisemia: Kulttuurikuvia Ilomantsista 1*. Otava 1967.

## Lähteet
* 

### Viitteet

## Aiheesta muualla
*
HMS Star

**HMS Star** oli Britannian kuninkaallisen laivaston Star-luokan torpedovenehävittäjä.

## Valmistus

Alus tilattiin 23. joulukuuta 1895 Palmers Shipbuilding and Iron Companyltä Jarrowista, missä köli laskettiin 23. maaliskuuta 1896 telakkanumerolla 710. Alus laskettiin vesille 11. elokuuta 1896 ja valmistui syyskuussa 1896.

## Palvelus
Vuonna 1905 alus vieraili Gibraltarilla, mutta muuten se palveli Britteinsaarilla.

Alus upotti 29. syyskuuta 1918 Northumberlandin rannikolla syvyyspommein yhdessä *[[HMS Ouse (1905)|HMS Ousen]]* kanssa Saksan keisarikunnan laivaston sukellusveneen *[[SM UB-115]]*, joka vei mennessään koko 39 hengen miehistönsä. Alus myytiin 10. kesäkuuta 1919 romutettavaksi Wardille New Hollandiin.

## Lähteet
*
*
*
*

### Viitteet
Sigrid Wrede

**Sigrid Eleonora Pauline Wrede-Mandelin** (4. joulukuuta 1887 Raivola – 11. heinäkuuta 1967 Helsinki) oli suomalainen ruotsin kielellä kirjoittanut kirjailija.

Sigrid Wrede oli naimisissa kanslianeuvos Erik Fredrik Hjalmar Mandelinin (1887–1953) kanssa. Heidän tyttärensä oli toimittaja ja kirjailija Mary Mandelin.

## Teoksia
Nimellä *Sigrid Wrede*:
* *Sagan om en själ*. Helsingfors 1911
* *Dikter*. Söderström, Helsingfors 1913
* *Lilla Pers julafton* : sagospel ; med teckningar af Mary Wrede. Schildt, Borgå 1916
* *Reflexer* : dikter. Schildt, Borgå 1916
Nimellä *Sigrid Wrede-Mandelin*:
* *Också en färd till Côte d'azur : två små flickors reseminnen*. Tekijä, Helsingfors 1931
* *Ilande skyar*. Schildt, Helsingfors 1932
### Runo
* Tähti, suomentaja nimimerkki: H-kynä, säveltäjä: Gunnar Petersen, albumilla *Joulun ihme: Runoja ja lauluja*, Suomen Pelastusarmeija PACD12006 (2006)

## Lähteet
* 

### Viitteet
Mylopótamos

**Mylopótamos** (, suom. ”myllyjoki”) voi viitata seuraaviin paikkoihin Kreikassa:

* Mylopótamos, joki Kreetan saarella
* Mylopótamos, kunta ja entinen provinssi Kreetan alueella
* Mylopótamos, kylä Kytheran kunnassa Attikan alueella
* Mylopótamos, kylä Dráman kunnassa Itä-Makedonian ja Traakian alueella
* Mylopótamos, kylä Zagorá-Mourésin kunnassa Thessalian alueella
SS Königin Luise (1913)

**SS Königin Luise** oli saksalainen Hampurin-Amerikan linjan (HAPAG) höyrylaiva. Alus liikennöi Hampurista Alankomaihin, kunnes Saksan keisarikunnan laivasto pakko-otti sen 3. elokuuta 1914 ensimmäisen maailmansodan alkaessa. Alus muutettiin apumiinalaivaksi ja oli tehtävässä uppoamiseensa 5. elokuuta 1914 saakka.

## Valmistus
Hampurin-Amerikan linja tilasi aluksen Stettinistä AG Vulcanin telakalta, missä köli laskettiin vuonna 1913. Alus laskettiin vesille vielä samana vuonna 8. toukokuuta. Oltuaan hetken kuljetusaluksena Saksan keisarikunnan laivasto () pakko-otti 3. elokuuta 1914 aluksen apumiinalaivaksi, jolloin sille asennettiin kaksi pikatykkiä ja suunniteltiin kahden 88 millimetrin tykin asentamista, mutta Britannian liittyminen ensimmäiseen maailmansotaan aloitti aluksen palveluksen.

## Palvelus
Alus maalattiin Harwichin ja Hook of Hollandin väliä purjehtivien Great Eastern Railwayn alusten väreihin, minkä jälkeen alus lähti 4. elokuuta 1914 Emdenistä päällikkönään komentaja Biermann. Sen tehtävänä oli miinoittaa Thamesin estuaaria. Brittiläiset kalastusalukset havaitsivat miinanlaskun. Ne ilmoittivat Helgolandiin matkanneille Harwichista lähteneille risteilijä *[[HMS Amphion (1911)|HMS Amphionille]]* ja 3. hävittäjälaivueelle, jotka lähetettiin tutkimaan asiaa. *Königin Luise* löytyi, jolloin hävittäjät *[[HMS Lance (1914)|HMS Lance]]* ja *[[HMS Landtrail]]* määrättiin tutkimaan se. Saksalaisalus pyrki pakenemaan, jolloin hävittäjät avasivat tulen. *Amphion* liittyi takaa-ajoon, joka johti *Königin Luisen* upottamiseen.

## Lähteet
*
*

### Viitteet
Kozure Ōkami (elokuva)

**Kozure Ōkami: Kowokashi udekashi tsukamatsuru** () on japanilainen ”Yksinäinen susi ja poika” -samuraielokuvasarjan ensimmäinen elokuva, joka julkaistiin Japanissa vuonna 1972. Elokuva perustuu hyvin tunnettuun Goseki Kojiman piirtämään naturalistiseen ja nihilistiseen japanilaiseen manga-sarjakuvaan *[[Lone Wolf and Cub]]*, jonka käsikirjoittaja oli Kazuo Koike.
Suomessa ko. elokuvasarja tunnetaan lähinnä amerikkalaisten kahdesta ensimmäisestä elokuvasta uudeksi leikkaamalla ja englanniksi dubattuna 1980 elokuvanimellään *Shogun Assassin*.
Armenialaistatit

**Armenialaistatit** ovat nykyisen Azerbaidžanin tasavallan koillisosassa asunut tatinkielinen etninen ryhmä. Islamia tunnustavista muslimitateista ja tatia puhuvista vuoristojuutalaisista poiketen armenialaistatit kuuluivat Armenian kirkkoon. Kieleltään he eivät juurikaan eronneet muslimitateista.

Ryhmän etnisestä alkuperästä on esitetty erilaisia käsityksiä. Eräiden tutkijoiden mukaan he ovat alueelle 500-luvulta lähtien muuttaneita armenialaisia, jotka siirtyivät puhumaan ympäröivän väestön iranilaista kieltä. Toisen käsityksen mukaan kyse on armenialaisilta kristinuskon omaksuneista tateista.

Koillis-Azerbaidžanin muinaismuistot ja kansanperinne kertovat seudulla sijainneesta laajasta armenialaiskristitystä asutuksesta. Suurin osa armenialaisista pakeni alueelta Venäjän armeijan mukana vuonna 1796. Heidän jälkeläisiään elää Pohjois-Kaukasiassa muun muassa Edessijan taajamassa, Budjonnovskissa sekä Kizljarissa ja sen lähiympäristössä. Osa heistä puhui tatin kieltä vielä 1900-luvun alussa.

Armenialaistateja asui 1900-luvun alussa kolmessa koillis-Azerbaidžanin kylässä: nykyisen Şamaxın piirin Mədrəsəssä, Şabranin piirin Kilvarissa sekä Xaçmazin rautatieaseman lähellä sijainneessa samannimisessä kylässä. Jälkimmäisen asukkaat pakenivat kristittyjen vainoja vuonna 1918.

Vuoden 1918 levottomuuksien jälkeen Mədrəsəän ja Kilvariin asettui runsaasti varsinaisia armenialaisia, minkä seurauksena kylien tatinkielinen väestö armenialaistui neuvostoaikana lähes täydellisesti. Vuosina 1988–1989 kylien asukkaat pakenivat seudun muiden armenialaisten tavoin Venäjälle ja Armeniaan. Kilvarilaiset asettuivat etupäässä Budjonnovskiin, mədrəsəläiset Prohladnyiin sekä Armeniaan rakennettuun ”Uuden Mədrəsən” kylään.

## Lähteet
Hiroshiman portti

**Hiroshiman portti** on Ilkka Remeksen romaani vuodelta 2004. Kirja kertoo Antti Korvesta, EU:n rikostiedusteluyksikössä työskentelevästä entisestä Supon tutkijasta. Korpi saa tiedon naisesta joka on hypännyt Seinejokeen, Pariisissa. Nainen ei kuitenkaan ole hukkunut, vaan murhattu. Korpi tutkii asiaa, vaikka hänen esimiehensä eivät haluisi hänen jatkavan tutkimuksia.

## Lähteet

## Aiheesta muualla
*
Verifiointi ja validointi

**Verifiointi ja validointi** (V&V) ovat menetelmiä, joilla varmistetaan, että tuote, palvelu tai järjestelmä täyttää sille asetetut vaatimukset ja että se sopii aiottuun käyttötarkoitukseen. Nämä ovat tärkeä osa laadunhallintaa.

Verifiointi eli todentaminen on menettely, jolla varmistetaan, että tuote tms. vastaa alkuperäisiä suunnitteluvaatimuksia. Verifiointi voidaan suorittaa useassa eri elinkaaren vaiheessa, esim. suunnittelun tai varsinaisen valmistuksen jälkeen. Verifionnin voidaan ajatella vastaavan kysymykseen "Valmistammeko tuotetta oikein?"

Validointi eli kelpuutus on menettely, jolla varmistetaan, että tuote tms. sopii aiottuun käyttötarkoitukseen. Tässä yhteydessä tarkastellaan myös verifioinnissa käytettyjen vaatimusten oikeellisuutta. Validoinnin voidaan ajatella vastaavan kysymykseen "Valmistammeko oikeaa tuotetta?"
Topaze-luokka (risteilijä)

**Topaze-luokka** tai **Gem-luokka** oli Britannian kuninkaallisen laivaston kahdeksan 3. luokan risteilijän (panssarikansiristeilijä)  muodostama alusluokka. Luokan aluksista valmistui kuitenkin vain puolet loppujen tultua peruutetuiksi ennen kölin laskua.

## Alukset

## Lähteet

* 
* 
* 

### Viitteet
Ingrid Qvarnström

**Ingrid Qvarnström**, o.s. *Norrmén* (15. helmikuuta 1891 Helsinki – 7. tammikuuta 1969 Helsinki) oli suomalainen ruotsin kielellä kirjoittanut kirjailija. Hän toimi aikakauslehti Astran toimittajana vuosina 1927–1956 ja kirjoitti erityisesti kulttuurihistoriallisia teoksia. Hänen puolisonsa oli vuodesta 1913 lääketieteen lisensiaatti Einar Fabian Qvarnström (1873–1960). Heidät on haudattu Hietaniemen hautausmaalle.

## Teokset
Omalla nimellä:
* *Bergsrådets sextioårsdag*. 1925
* *Flemings på Tavastila*. Schildt, Helsingfors 1926
* *En gedigen flicka'. Schildt, Helsingfors 1930
* *Ett legendomspunnet liv: Aurore Karamsin och hennes samtid*. Schildt, Helsingfors 1937 (suomeksi nimellä *Tarunhohteinen elämä: Aurora Karamzin ja hänen aikakautensa*, Otava 1939, 3. painos 1948) 
* *Ett liv i glans: en nordisk kvinnas sällsamma öde : (Aurore Karamsin)*. Medén, Stockholm 1938
* *Den romantiska leken: en berättelse från 1840-talets Helsingfors*. Schildt, Helsingfors 1939 (suomeksi nimellä *Romanttinen leikki : kertomus 1840-luvun Helsingistä*, Otava 1940)
* *I Kumlinge prästgård: en krönika från 1700-talets Åland*. Schildt, Helsingfors 1943 (suomeksi nimellä *Kumlingen pappilassa : sukutarina 1700-luvun Ahvenanmaalta*, Otava 1944)
* *Svensk teater i Finland 1: Rikssvensk teater*. Schildt, Helsingfors 1946
* *Svensk teater i Finland 2: Finlands-svensk teater*. Schildt, Helsingfors 1947
Nimellä *Stina Stålfelt*:
* *Fallet Finlay*: roman. Schildt, Helsingfors 1942
Nimellä *Paul Nylander*:
* *Professorn från Uppsala''. 1918

## Lähteet
*  (Arkistossa)

### Viitteet
Esteri Karilas

**Esteri Vilhelmina Karilas**, o. s. *Teittinen* (30. kesäkuuta 1890 Kuopio – 11. helmikuuta 1972 Helsinki) oli suomalainen kirjailija.

## Teoksia
* *Isänmaan tytär : [[Hilda Käkikoski|Hilda Käkikosken]] elämäkerta*. WSOY 1934
* *Kodin perintö : kertomuksia*. Kuva ja sana, Helsinki 1944
* *Kuin kuvastimesta* ; kirj. Esteri Karilas ja Anna-Lea Tiilikainen. Kuva ja sana, Helsinki 1950
* *Äidin rakkaus* ; kirj. Esteri Karilas ja Anna-Lea Tiilikainen. Kuva ja sana, Helsinki 1950
* *Uusi herätys : [[Billy Graham]]in sanoma* ; toimittaneet Esteri ja Yrjö Karilas. Kuva ja sana, Helsinki 1954

## Suomennoksia
* Linnéa Wöllner : *Uudeksi hän tekee kaikki*. Kuva ja sana, Helsinki 1948
* N. P. Madsen : *Jumala voi*. Kansan raamattuseura, Helsinki 1957, 2. painos 1958
* Ole Modalsli : *Pyhityksen evankeliumi*. Kansan raamattuseura, Helsinki 1957 (alkuteos *Evangeliet om helliggjørelsen*)
* Johannes Viebig : *Hyödyllinen yksinäisyys*. Kansan raamattuseuran säätiö, Helsinki 1959 (alkuteos *Fruchtbare Einsamkeit*)

## Lähteet
*
Mylopótamos (Kythera)

**Mylopótamos** () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 49 (vuonna 2011).

Mylopótamos sijaitsee Kytheran länsiosassa. Se muodostaa laajemman kyläyhdyskunnan (Τοπική Κοινότητα Μυλοποτάμου, *Topikí Koinótita Mylopotámou*), johon kuuluvat varsinaisen Mylopótamoksen kylän lisäksi Araíoi, Káto Chóra ja Píso Pigádi. Koko yhdyskunnan väkiluku on 102.

Mylopótamoksen kylä perustettiin Venetsian tasavallan valtakaudella, ja se oli aikoinaan saaren kolmanneksi suurin vanhan pääkaupungin Palaióchoran ja nykyisen pääkaupungin Chóran jälkeen. Mylopótamoksen keskuksena oli aikoinaan, nykyaikaan saakka säilynyt Káto Chóran linna muureineen. Káto Chóra sijaitsee länteen Mylopótamoksesta, ja siellä on useita kirkkoja ja taloja. Kylän lähistöllä virtaa Fónissa-niminen (suom. ”salamurhaaja”) puro. Puron varressa on 23 vesimyllyä ja useita vesiputouksia. Länteen kylästä sijaitsee Agía Sofián luola.

Mylopótamoksesta on matkaa koillisessa sijaitsevaan saaren suurimpaan kylään, Potamókseen, 12 kilometriä.

## Lähteet

## Aiheesta muualla

* Kylän kotisivut
HMS Skirmisher

**HMS Skirmisher** oli Britannian kuninkaallisen laivaston Sentinel-luokan tiedusteluristeilijä, joka palveli ensimmäisessä maailmansodassa. Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat niitä nopeammiksi.

## Valmistus

Alus tilattiin Vickers Limitediltä Barrow-in-Furnessista, missä köli laskettiin heinäkuussa 1903. Alus laskettiin vesille 7. helmikuuta 1905 ja otettiin palvelukseen heinäkuussa.

## Palvelus
Palvelukseen otettaessa alus sijoitettiin reserviin, jona aikana se siirrettiin Portsmouthista Devonportiin. Alus palautettiin huhtikuussa 1907 palvelukseen liitettynä  Kotilaivaston 5. hävittäjälaivueen johtoalukseksi Doveriin. Se siirrettiin 2. hävittäjälaivueeseen vuonna 1909. Se palasi palvelukseen toukokuussa 1909 Devonportissa oltuaan huollettavana. Alus siirrettiin elokuussa 1910 edelleen 4. hävittäjälaivueeseen. Se oli huollettavana 1911-1912 Portsmouthissa, jolloin sen pääaseistukseksi vaihdettiin yhdeksän neljän tuuman tykkiä ja apuaseiksi kuusi kuuden naulan tykkiä. Alus sijoitettiin Portsmouthiin sijoitettuun 3. kevyt risteilijäviirikköön vuoden 1913 laivastoharjoituksen ajaksi. Aluksen palatessa palvelukseen heinäkuussa 1913 Portsmouthissa se liitettiin 7. hävittäjälaivueen johtoalukseksi.

Ensimmäisen maailmansodan syttyessä *Skirmisher* siirrettiin laivueensa mukana Humberiin, jossa se johti laivueen kahta viirikköä. Se oli joulukuussa sijoitettuna Imminghamiin ja syyskuussa 1915 osana Humberiin sijoitettua 6. kevyt risteilijäviirikköä. Alus siirrettiin 1916 Välimerelle ja edelleen marraskuussa 1918 Egeanmerelle sijoitettuun risteilijäosastoon.

Sodan päätyttyä alus palasi kesäkuussa 1919 Imminghamiin, josta se siirrettiin 1920 Humberiin palveluksesta poistettavaksi. Alus myytiin 3. maaliskuuta romutettavaksi Wardille Prestoniin.

## Lähteet
*
*
*
*

### Viitteet
Mark Antokolski

**Mark Matvejevitš Antokolski** (; 2. marraskuuta (J: 21. lokakuuta)  1843 Vilna – 9. heinäkuuta (J: 26. kesäkuuta) 1902 Bad Homburg vor der Höhe) oli venäläinen kuvanveistäjä, joka on tunnettu teostensa psykologisesta monimutkaisuudesta.

## Elämä
Mark Antokolski syntyi Vilnassa köyhään, seitsemänlapsiseen juutalaisperheeseen. Antokolski opiskeli Keisarillisessa taideakatemiassa Pietarissa (1862–1868). Hänen ensimmäiset työnsä käsittelivät juutalaisaiheita, kuten *Juutalainen räätäli*, *Nathan Viisas*, *Juutalaisten tutkinta*. Mark Antokolski piti kuvanveistoa inhimillisenä ja sosiaalisena ideaalina.

Vuosina 1868–1870 Antokolski oleskeli Berliinissä. Hän viimeisteli vuonna 1870 teoksensa *Iivana Julma*, jonka Eremitaašin taidemuseo hankki kokoelmiinsa keisari Aleksanteri II:n aloitteesta. Keisari palkitsi taiteilijan 8&nbsp;000 ruplan suuruisella summalla ja nimittämällä tämän Venäjän taideakatemian jäseneksi.

Heikkoa terveyttään hoitaakseen Antokolski matkusti vuonna 1871 Italiaan nuoren oppilaansa Ilja Gintsburgin kanssa, ja kuusi vuotta myöhemmin hän asettui Pariisiin.

Roomassa Antokolski viimeisteli Pietari I Suuren patsaan Pietarhoviin vuonna 1872, kuten myös kopiot Taganrogin ja Arkangelin kaupunkeihin. Vuonna 1878 Antokolski asetti näytteille kaikki työnsä Pariisin maailmannäyttelyyn, jossa hän sai kultamitalin. Vuonna 1880 Pietarissa järjestettiin taiteilijan yksityisnäyttely, jonka ansiosta taiteilijalle myönnettiin professorin arvonimi. 

Taiteilijan sairaus paheni, ja hän vietti enimmän osan ajastaan Italian Lago Maggiorella, mutta kävi elämänsä loppuun asti usein Pariisissa. Pariisissa hän työsti seuraavat teoksensa: *Spinoza*, *Mefistoteles*, *Jaroslav Viisas*, *Nestor Kronikoitsija* ja *Jermak Timofejevitš*.

Antokolski kuoli Bad Homburgissa lähellä Frankfurtia.

## Galleria

Image:MAntokolsky Mefisto.JPG|Mefistofeles, 1884 (Venäläinen museo)
Image:MAntokolski IvanIV.JPG|Iivana Julma, 1871 (Venäläinen museo)
Image:MAntokolski Death of Socrates.JPG|Sokrateen kuolema, 1875 (Venäläinen museo)
Image:Antakolski Christ.jpg|Kristus ihmisten edessä, 1878 (Venäläinen museo)
Image:MAntokolsky Angel.JPG|Enkeli
Image:Antakolski Yermak.jpg|Jermak Timofejevitš (Venäläinen museo)
Image:Antakolski Polovtsov.jpg|Aleksander Polovtsov, 1880-luku (Venäläinen museo)
Image:MAntokolosky Spinoza.JPG|Spinoza, 1882 (Venäläinen museo)
Image:MAntokolsky Nestor.JPG|Nestor Kronikoitsija, 1890 (Venäläinen museo)
Image:Antokolski_Peter_the_Great.jpg|Pietari I Suuren monumentti Taganrogissa, 1898
Image:MAntokolski Mermaid.JPG|Merenneito, 1900 (Venäläinen museo)
Image:Antokolski by Repin 1914.jpg|Ilja Repinin muotokuva taiteilijasta, 1914
File:Mark Antokolski in his studio.jpg|Mark Antokolski työhuoneessaan Pariisissa
Robert Cregan

**Robert Cregan** (s. 4. marraskuuta 1988 Dublin) on irlantilainen moottoriurheilija. Hänen isänsä Richard Cregan on Yas Marina Circuitin F1-radan päällikkö ja työskennellyt aikaisemmin Toyotan F1-tallissa. 

Cregan aloitti kilpa-uransa vuonna 2002. Vuonna 2006 hän siirtyi Formula Ford -sarjaan. Vuonna 2008 hän kilpaili muutamia kilpailuja Porsche Supercupissa. Vuodet 2010–2011 Cregan ajoi UAE GT Championship -sarjassa, jossa hän sijoittui toiseksi. Vuonna 2011 hän ajoi vielä Fujitsu V8 Supercars -sarjassa. Hänestä tuli sen sarjan ensimmäinen irlantilainen. Sarjassa hän sijoittui loppupisteissä 12:nneksi. Vuonna 2012 Cregan ajoi GP3-sarjassa Ocean Racing Technology -tallissa saavuttamatta pisteitä. Hän oli parhaimmillaan maalissa kahdesti 11:s. Vuonna 2013 Cregan ajoi kaksi kilpailua Trident-tallissa saavuttamatta pisteitä.

## GP3-tulokset
Marshal Ney -luokka

**Marshal Ney -luokka** oli Britannian kuninkaallisen laivaston kahden monitorin muodostama alusluokka. 

## Taustaa
Falklandinsaarten taistelun jälkeen päätettiin kaksi vuoden 1914 laivasto-ohjelmaan kuulunutta kahdeksantykkistä taistelulaivaa muuttaa kuusitykkisiksi taisteluristeilijöiksi, *[[HMS Repulse (1916)|HMS Repulse]]* ja *[[HMS Renown (1916)|HMS Renown]]*. Tykkien vähentämisellä saatiin alusten suunniteltu nopeus nostettua 32 solmuun (). Täten jäi kaksi tykkitornia käyttämättä. Winston Churchill ja John Fisher suunnittelivat niiden ympärille kaksi uutta monitoria, joiden tykeillä kyettäisiin toimittamaan 1&nbsp;920 naulan () kranaatti 23&nbsp;400 jaardin () päähän.

Lillicrap kutsuttiin suunnittelemaan alukset, joiden työnimiksi annettiin *HMS M.13* ja *HMS M.14*. Tykkitorni painoi noin 760 tonnia ja se oli ammuksineen ja jalustoineen noin 300 tonnia raskaampi, kuin edeltäneet, 14 tuuman () tykein varustetut monitorit. Aluksen 10 jalan () syväysvaatimus ja telakoiden asettama 90 jalan () maksimileveys mahdollisti ainoastaan pituuden kasvattamisen. Pituudeksi tuli 340 jalkaa () ja uppoumaksi 6&nbsp;670 tonnia.

## Suunnittelu
Alusten 15 tuuman tykkitornit oli valmistettu asennettavaksi taistelulaivaan ja ne edellyttivät 43 jalan () korkeutta tykin putken akselista ammusvaraston lattiaan eli ammushissin pituus oli määräävä tekijä. Tornit asennettiin 17 jalkaa () kannen yläpuolelle rakennettuun tuliasemaan, joka suojattiin kahdellatoista kahdeksan tuumaa () paksulla teräslevyllä. Lisäksi tornien sivusuuntausmahdollisuus rajattiin 300 asteeseen.

Alusten voimanlähteenä olivat dieselmoottorit.

## Alukset
Telakan valinta monitorien valmistamiseksi ei ollut vaikeaa. Palmersin telakalta oli *Repulsen* runko siirretty Clydebankiin, koska telakka altaan pituus ei riittänyt pidemmälle taisteluristeilijän rungolle. Toisesta altaasta oli 14. tammikuuta 1915 laskettu vesille *HMS Resolution*, joten Palmersin Jarrowin telakalla oli kahden aluksen valmistaminen mahdollista.

## Lähteet

*
*

### Viitteet
Jean Ladeuze

**Jean Ladeuze** oli belgialainen kehonrakentaja. Hän voitti urallaan kolmesti Mr. Belgia -tittelin ja oli parhaimmillaan kansainvälisissä kisoissa kuudes NABBAn Mr. Universe -kisoissa.

## Saavutukset
*Mr. Belgia: 1947, 1948, 1949
**3. sija: 1950

*Mr. Eurooppa
**8. sija: 1948

*Mr. World
**9. sija: 1948

*Mr. Universe
**6. sija: 1950

## Lähteet
Delirion

**Delirion** on espanjankielinen power metalia -yhtye. Se perustettiin Alicantesa vuonna 2003.

## Jäsenet
* Sergio Sáez - kitara
* Ana de Miguel - koskettimet
* Germán Carbonell - rummut
* Cristopher Ripoll - laulu
* Paco M. Castillo - bassokitara

### Entiset jäsenet
* Rafa Carmona - bassokitara
* Román Planelles- rummut
* Rubén Picazo - laulu

## Julkaisut
* Demo 2005 (2005)
* Silent Symphony (2009)
* Lotus (2010)
* Tainted Songs (EP) (2016)

## Aiheesta muualla
* Myspace
* Facebook
* Website
Potamós

**Potamos** (, ) tai **Potamós** (, suom. ”Joki”) voi viitata muun muassa seuraaviin paikkoihin Kreikassa:
__NOTOC__
## Antiikin aikana

* Alempi Potamos, Leontis-fyleen kuulunut Attikan demos
* Ylempi Potamos, Leontis-fyleen kuulunut Attikan demos
* Potamos Deiradiotai, Leontis-fyleen kuulunut Attikan demos

## Nykyaikana

* Potamós, kylä Amorgóksen saarella Etelä-Egean saarten alueella
* Potamós, kylä Antikytheran saarella Attikan alueella
* Potamós, kaupunki Korfun saarella Jooniansaarten alueella
* Potamós, kylä Kytheran saarella Attikan alueella
* Potamós, kylä Thirasían saarella Santorínin saariryhmässä Etelä-Egean saarten alueella

## Katso myös

* Potámi, useita merkityksiä
* Potamiá, useita paikkoja
* Potamoí, tekojärvi Kreetan saarella

## Lähteet
JK Racing Asia Series

**JK Racing Asia Series** (aiemmin nimillä **Formula BMW Asia** ja **Formula BMW Pacific**) oli aasialainen moottoriurheilusarja. Sarja aloitettiin vuonna 2003, joka korvasi silloisen **Aasian Formula 2000** -sarjan. Vuonna 2008 sarjan nimi muuttui muotoon Formula BMW Pacific, joka oli aina vuoden 2010 loppuun asti. Vuodesta 2011 ajettiin nykyisellä sarjan nimellä. Pisteitä jaettiin kymmenelle parhaalle järjestyksessä 20, 15, 12, 10, 8, 6, 4, 3, 2, 1. Joka kilpailuviikonloppuna ajettiin kaksi kilpailua, joissa toisessa käännetyssä järjestyksessä 10 parhaan osalta. Sarjan mestaruuden voittivat Ho-Pin Tung, Marchy Lee, Salman Al Khalifa, Earl Bamber, Jazeman Jaafar, Ross Jamison, Rio Haryanto, Richard Bradley, Lucas Auer ja Aston Hare.

Eniten tallimestaruuksia on malesialaisella Team improvisadas-tallilla, jolla on kuusi mestaruutta.

## Mestarit

## Lähteet
Enkelten putous

**Enkelten putous** () on kirjailija Nora Robertsin 2008 valmistunut menestysteos. Kirjasta on tehty myös elokuva.
Kirjan pääosassa on Reece Gilmore. Elokuvassa Reeceä näytteli Heather Locklear.

## Juoni
Reece Gilmore matkustaa pitkän matkan Bostonista, idästä Wyomingissa sijaitsevaan Angels Fallin pikkukaupunkiin. Hän oli
alun perin vain läpikulkumatkalla, ilman minkäänlaista päämäärää, mutta hän tarvitsee kipeästi lisää rahaa, ja aloittaa työt
Angels Fistiläisessä ravintolassa, Angel Foodissa, jota johtaa tiukka, mutta reilu Joanie. Uudessa työpaikassaan Reece saa uuden
ystävän, Linda-Gailin.
Reece tutustuu jännityskirjailija Brodyyn, mieheen jonka huomaa vievän häneltä jalat alta. Brody on sinkku, vaikka moni
Angels Fistin nainen onkin jahdannut häntä iät ja ajat. 
Reece ei kerro taustastaan paljoakaan muille ihmisille. Bostonissa hän työskenteli Maneo-nimisessä ravintolassa, johon tehtiin
armoton verilöyly, juuri kun Reecen oli määrä siirtyä muualle töihin. Verilöylyssä Reece menetti työtoverinsa, joita oli tottunut pitämään perheenään.
Kokemus sai hänen mielensä järkkymään rajusti, ja hän vietti puolisen vuotta psykiatrisessa sairaalassa.
Eräänä aamuna Reece lähtee vapaapäivän kunniaksi patikoimaan. Patikkaretkellään hän joutuu murhan ainoaksi silminnäkijäksi. Kun hän kertoo
asiasta muille, mm. Seriffi Mardsonille, kukaan ei usko häntä. Paitsi Brody, Joanie, ja Linda-Gail.
Asiat valkenevat, ja paljastuu, että Seriffi, joka kieltäytyi uskomasta Reeceä, olikin itse murhan takana.

Tässäkin, kuten useassa muussakin kirjassa on kuitenkin onnellinen loppu. Reece jää Angels Fistiin Brodyn ja
saamiensa ystävien kanssa.

## Lähteet
*
Luettelo kielitoimistoista

**Luettelo kielitoimistoista** sisältää eri maissa toimivia laitoksia, jotka harjoittavat kielenhuoltoa.

## Lähteet
Gioacchino Guaragna

**Gioacchino Guaragna** (14. kesäkuuta 1908 Milano – 19. huhtikuuta 1971 Milano) oli italialainen miekkailija.

Vuoden 1928 kesäolympialaisissa Amsterdamissa Guaragna osallistui floretin joukkuekilpailuun ja oli siinä mukana voittamassa kultaa. Vuoden 1932 kesäolympialaisissa Los Angelesissa hän osallistui sekä floretin yksilö- että joukkuekilpailuun saaden jälkimmäisessä hopeaa ja sijoittuen ensin mainitussa neljänneksi. Vuoden 1936 kesäolympialaisissa Berliinissä hän osallistui jälleen sekä yksilö- että joukkuekilpailuun ja voitti joukkueen jäsenenä uuden kultamitalin. Yksilökilpailussa hän sijoittui viidenneksi.

## Lähteet
Salomoninsaarten vaakuna

**Salomonsaarten vaakuna** on Salomonsaarten tunnus lipun, kansallislaulun ja moton ohella. Se otettiin käyttöön maan itsenäistyessä vuonna 1978.

Vaakunassa toistuvat kansallislipun värit. Kilvessä on maan eri alueita kuvaavia asioita. Fregattilinnut lakiossa kuvaavat maan itäosaa. Lakion keskellä on kotka, joka kuvaa Malaitan aluetta. Kaksi kilpikonnaa kuvaavat maan länsiosaa. Keskellä olevat kilpi, jousi ja nuolet kuvaavat maan keskiosaa. Kilvenkannattajina vaakunassa on oikealla krokotiili ja vasemmalla hai. Niiden lisäksi vaakunassa on paikallinen perinteinen purjehdusalus ja nouseva aurinko.

Alhaalla nauhassa on valtion motto *To Lead is to Serve*, suomeksi *Johtaminen on palvelemista*.

## Lähteet
Giorgio Pessina

**Giorgio Pessina** (16. kesäkuuta 1902 Rooma – 18. heinäkuuta 1977 Rooma) oli italialainen miekkailija, joka kilpaili floretin joukkuekilpailussa kolmissa perättäisissä kesäolympialaisissa. Pariisissa 1924 hän sijoittui joukkueineen neljänneksi; Amsterdamissa 1928 hän kuului kultaa voittaneeseen ja Los Angelesissa 1932 hopeaa saaneeseen joukkueeseen.

## Lähteet
Ugo Pignotti

**Ugo Pignotti** (19. marraskuuta 1898 Firenze – 7. tammikuuta 1989 Rooma) oli italialainen miekkailija. Hän voitti vuoden 1928 kesäolympialaisissa Amsterdamissa kultaa floretin joukkuekilpailussa ja sijoittui lisäksi seitsemänneksi yksilökilpailussa. Hän sai vuoden 1932 kesäolympialaisissa Los Angelesissa kaksi hopeamitalia, yhden floretin ja toisen säilän joukkuekilpailussa.

## Lähteet
Rodolfo Terlizzi

**Rodolfo Terlizzi** (17. lokakuuta 1896 Firenze – 11. heinäkuuta 1971 Firenze) oli italialainen miekkailija. Hän kilpaili vuoden 1920 kesäolympialaisissa Antwerpenissä osallistuen sekä floretin yksilö- että joukkuekilpailuun. Jälkimmäisessä hän oli mukana voittamassa kultaa.

Vuoden 1932 kesäolympialaisissa Los Angelesissa Terlizzi sai floretin joukkuekilpailussa hopeaa.

## Lähteet
Potamós (Kythera)

**Potamós** () on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 476 (vuonna 2011).

Potamós (suomeksi ”Joki”) on Kytheran suurin kylä ja sijaitsee saaren keskiosissa. Se muodostaa laajemman kyläyhdyskunnan (Τοπική Κοινότητα Ποταμού, *Topikí Koinótita Potamoú*), johon kuuluvat varsinaisen Potamóksen kylän lisäksi Agía Anastasía, Agía Pelagía, Kámpos ja Trifylliánika. Koko yhdyskunnan väkiluku on 961. Potamóksesta on matkaa koillisessa sijaitsevaan Agía Pelagíaan kymmenen kilometriä, lounaassa sijaitsevaan Mylopótamokseen 12 kilometriä ja saaren pääkylään Chóraan 19 kilometriä. Kaakossa sijaitsevalle Kytheran lentoasemalle on matkaa kahdeksan kilometriä.

Kylässä on joka sunnuntaiaamu markkinat, joille saaren maanviljelijät saapuvat myymään tuotteitaan. Potamóksessa on myös kahviloita, ravintoloita, kauppoja sekä esimerkiksi posti ja pankki. Trifýllis-säätiön () tuella Potamókseen saatiin 1970-luvulla vanhainkoti, joka toimii saaren asukkaiden, Ateenassa ja Pireuksessa asuvien kytheralaisten sekä ulkomailla asuvien kytheralaisten siirtolaisten lahjoituksilla. Kylässä on myös kulttuurikeskus, jossa esiintyy Potamóksen filharmoninen orkesteri. Kylän itäpuolella sijaitsee kunnallinen ulkoilmateatteri, jossa järjestetään kesäaikaan konsertteja ja teatteriesityksiä. Potamóksen pääaukiolla on kylässä syntyneen Pános Koronaíoksen rintakuva. Koronaíos toimi komentajana taisteluissa Kreetan saarella vuonna 1886.

## Historia

Vuonna 1916 noin 200 sotilaan joukko kreetalaisesta pataljoonasta saapui Kytheralle ja miehitti saaren. He olivat Elefthérios Venizéloksen johtaman kuninkaan vastaisen "Kansallisen puolustuksen liikkeen" () asialla. Kythera asettui "Kansallinen puolustuksen liikkeen" puolelle kuningasta vastaan ja liike käytti Potamósta pääpaikkanaan. Myös Kreikan itsenäisyysarmeija toimi Potamóksesta käsin. Potamóksen kylässä Kytheran asukkaat myös päätyivät 17. helmikuuta 1917 vaatimaan autonomista hallintoa saarelleen. Toisen maailmansodan aikana saksalaiset ja italialaiset miehittivät Kytheran. Potamóksen Leivadítis-kahvila toimi kapinallisten pääpaikkana ja siellä he tekivät päätöksen hyökätä miehittäjiä vastaan.

## Lähteet

## Aiheesta muualla
Glass Mask

**Glass Mask** on japanilainen shōjomanga, jonka on luonut Suzue Miuchi. Sitä on julkaistu Hana to Yume&nbsp;-lehdessä tammikuusta 1976 lähtien. Sarjasta on myös julkaistu 46 kirjaa kesäkuuhun 2011 mennessä. Tarinasta on kehitelty myös anime. Vuonna 2006 kirjoja oli myyty 50 miljoonaa Japanissa. Se teki Glass Maskista toiseksi eniten myydyn shōjo-mangan.

## Hahmot
* Maya Kitajima
* Ayumi Himekawa
* Chigusa Tsukikage
* Masumi Hayami

## Lähteet

## Aiheesta muualla
* Glass Mask arvostelu (Kupoli.net)
André Labatut

**André Labatut** (18. heinäkuuta 1891 Bordeaux – 30. syyskuuta 1977 Bordeaux) oli ranskalainen miekkailija. Hän sai kesäolympialaisissa 1920 Antwerpenissä hopeaa floretin joukkuekilpailussa ja sijoittui lisäksi neljänneksi sen yksilökilpailussa. Vuoden 1924 kesäolympialaisissa Pariisissa hän kuului kultaa floretissa ja kalvassa voittaneisiin joukkueisiin. Labatut sai vielä yhden olympiamitalin, hopeaa floretin joukkuekilpailussa vuoden 1928 kesäolympialaisista Amsterdamista.

## Lähteet
Joe Pass

**Joseph Anthony Jacobi Passalaqua** (13. tammikuuta 1929 New Brunswick, New Jersey, Yhdysvallat – 23. toukokuuta 1994 Los Angeles, Kalifornia, Yhdysvallat) oli italialais-amerikkalainen jazzkitaristi. Häntä pidetään yhtenä 1900-luvun merkittävimmistä jazz-muusikoista.

Sisilialaissyntyinen terästehtaan työntekijä varttui Johnstownissa, Pennsylvaniassa. Hänen perheessään ei ollut aikaisemmin musiikin harrastajia. Pass aloitti kitaran soiton sen Gene Autryn potretin innoittamana, jossa lehmipoika soittaa kitaraa. Ensimmäinen kitaransa Pass sai 9-vuotissyntymäpäivinään. Hänen isänsä huomasi hyvissä ajoin, että pojalla on musiikillisia taitoja ja auttoi häntä oppimaan uusia säveliä, soittamaan osia, joita ei ole sovitettu kyseiselle soittimelle, oppimaan sävelasteikot ja olemaan taukoamatta.

Jo 14-vuotiaana Pass alkoi saada keikkoja ja soitti yhtyeissä, joita johtivat Tony Pastor ja Charlie Barnet. Näin hän hioi kitaristin taitojaan ja oppi musiikkibisneksen. Hän liikkui paljon pienien jazz-ryhmien kanssa ja lopulta muutti Pennsylvaniasta New York Cityyn. Muutaman vuoden kuluttua hänellä oli huumeriippuvuus, ja hän vietti suuren osan 1950-luvusta pimennossa. Hän pääsi kuitenkin irti huumeista kaksi ja puoli vuotta kestäneen vieroitusohjelman avulla. Vieroituksessa hän soitti koko ajan kitaraa, ja hänen taitonsa kehittyivät edelleen. Vuonna 1962 hän levytti albumin *[[The Sounds of Synanon]]*.

## Lähteet